Blou Bulle kontrakteer haker van Affies | AWSUM School News }
Home›Regional News›Gauteng Pretoria›PTA Central PTA South›Afrikaanse Hoër Seunskool Pretoria›Blou Bulle kontrakteer haker van Affies
Blou Bulle kontrakteer haker van Affies
AWSUM het gaan inloer by Keagan Potgieter, haker van Affies wat by die Blou Bulle gekontrakteer is.
Eerstens baie geluk met jou kontrak met die Blou Bulle. Dankie, ek is nogal opgewonde!
Hoe voel dit om raak gesien te word en erkenning te kry vir jou potensiaal? Dit is enige rugbyspeler se droom om erkenning te kry vir dit waaraan hy hard gewerk het. Dit is 'n great gevoel om te weet ek het wat dit vat om my rugby verder te neem. Ek is regtig dankbaar.
Hierdie is `n baie moeilike jaar vir die Matrieks van 2020, veral sportmanne en meisies. Kan jy jou peroonlike gevoelens hieroor met ons deel? Niemand sou ooit kon dink 2020 so sou uitdraai vir ons matrieks nie. Covid-19 het verseker baie van ons se drome gebreek. Ek is nogal hartseer en teleurgesteld dat ek nie weer voor my Affie-broers en op "boereplaas" sal kan speel nie. Dit is party dae moeilik om motivated te wees, ek fokus nou op dit wat voorle.
Watter invloed het jou skool op jou rugby loopbaan gehad? Affies is 'n skool met seuns wat almal baie talent het. Om deel van Affies te wees het my in situasie gesit waar 'n mens soms gedruk word om jouself uit te daag om nog beter en harder te werk. Daar is altyd daai ou wat jou jaag. So ja, ek is bly vir die blootstelling wat Affies my gegee het.
Watter persone het die grootste invloed op jou rugby tot sover gehad en op watter manier? Daar is baie afrigters wat ek al by gespeel het en elkeen het verseker 'n bydrae gemaak om my te bring tot waar ek nou is. Van skool tot klubrugby. Dis moeilik om een spesifieke afrigter uit te wys, maar ek het dit die meeste geniet waar ons gesê was om die game te speel wat voor jou aangaan. My pa is ook die een wat sê jy kan altyd beter doen.
Wie is jou rolmodel in rugby en hoekom? Akker van der Merwe is 'n ou wat 'n harde game speel en ek sien myself baie soos hy speel. Bismarck du Plessis is ook iemand wat vir my 'n rolmodel is, omdat hy die hele game fisies is en in die ander span se gesigte.
Wat sien jy die meeste na uit met jou kontrak wat nou in plek is? Ek sien daarna uit om weer op die rugbyveld te kan wees. Dit gaan nice wees om al die ouens wat by die Vodacom Blou Bulle geteken het te ontmoet, vriendskappe te bou en om te sien wat almal na die span toe bring. Ek sien uit om myself nog verder te ontwikkel en die beste vir my span te gee.
Wat is jou opinie oor die ­Blou Bulle en hoekom het jy hulle gekies om by te teken? My bloed is nog altyd BLOU. Ek lewe een van my drome uit om vir die Vodacom Blou Bulle te kan speel. Die Vodacom Blou Bulle dink ek skep vir hulle spelers 'n goeie platform vir hulle sukses. Ek kan nie aan 'n beter begin vir my rugbyloopbaan dink nie. Ek glo ook die Vodacom Blou Bulle het nog baie om te bewys en ek weet daar is baie talent in ons groep om dit te kan doen.